**OBRAZLOŽENJE UZ TREĆE IZMJENE I DOPUNE PRORAČUNA**

**ISTARSKE ŽUPANIJE ZA 2022. GODINU**

Prijedlog trećih izmjena i dopuna proračuna Istarske županije za 2022. godinu iznosi 1.755.000.000,00 kn odnosno za 22.300.000,00 kn više u odnosu na Proračun.

|  |  |  |  |
| --- | --- | --- | --- |
| OPIS | DRUGE IZMJENE I DOPUNE PRORAČUNA | RAZLIKA | TREĆE IZMJENE I DOPUNE PRORAČUNA |
| UKUPNI PRIHODI | 1.648.079.305,74 | -5.792.230,70 | 1.642.287.075,04 |
| VIŠAK PRETHODNIH GODINA | 36.203.694,26 | 62.022.230,70 | 98.225.924,96 |
| PRIMICI OD FINANCIJSKE IMOVINE I ZADUŽIVANJA | 48.417.000,00 | -33.930.000,00 | 14.487.000,00 |
| **UKUPNO RASPOLOŽIVA SREDSTVA** | **1.732.700.000,00** | **22.300.000,00** | **1.755.000.000,00** |
| UKUPNI RASHODI | 1.648.556.127,42 | 15.068.600,00 | 1.663.624.727,42 |
| IZDACI ZA FINANCIJSKU IMOVINU I OTPLATU ZAJMOVA | 84.143.872,58 | 7.231.400,00 | 91.375.272,58 |
| **UKUPNO RASPOREĐENA SREDSTVA** | **1.732.700.000,00** | **22.300.000,00** | **1.755.000.000,00** |

Osnovne značajke Trećih izmjena i dopuna proračuna Istarske županije za 2022. godinu jesu usklađenja programa, aktivnosti i projekata sa procjenom ostvarenja prihoda kako kod proračunskih korisnika tako i kod Istarske županije.

PRORAČUN PREMA KORISNICIMA

Programi, aktivnosti i projekti koje provode upravna tijela Istarske županije se provode u ukupnom iznosu od 313.255.323,68 kn, što je 17,8% od ukupnog proračuna. Kod proračunskih korisnika je planirano 1.441.744.676,32 kn što iznosi 82,2% od ukupnog proračuna.

Razlika između prihoda koje naplati Istarska županija sa rashodima koje provodi čini masu sredstava sa kojom se financiraju proračunski korisnici iz Proračuna, a čine ih prihodi za decentralizirane funkcije koji se naplaćuju iz poreza na dohodak i iz pomoći izravnanja, nenamjenska sredstva sa kojima Istarska županija financira redovnu djelatnost proračunskih korisnika ali i programsku djelatnost.

|  |  |  |  |
| --- | --- | --- | --- |
| OPIS | NOVI PLAN 2022 | ISTARSKA ŽUPANIJA | PRORAČUNSKI KORISNICI |
| UKUPNI PRIHODI | 1.642.287.075,04 | 384.093.046,96 | 1.258.194.028,08 |
| VIŠAK PRETHODNIH GODINA | 98.225.924,96 | 54.880.762,11 | 43.345.162,85 |
| PRIMICI OD FINANCIJSKE IMOVINE I ZADUŽIVANJA | 14.487.000,00 | 14.487.000,00 | 0,00 |
| **UKUPNO RASPOLOŽIVA SREDSTVA** | **1.755.000.000,00** | **453.460.809,07** | **1.301.539.190,93** |
| UKUPNI RASHODI | 1.663.624.727,42 | 277.336.118,10 | 1.386.288.609,32 |
| IZDACI ZA FINANCIJSKU IMOVINU I OTPLATU ZAJMOVA | 91.375.272,58 | 35.919.205,58 | 55.456.067,00 |
| **UKUPNO RASPOREĐENA SREDSTVA** | **1.755.000.000,00** | **313.255.323,68** | **1.441.744.676,32** |
| **RAZLIKA** | **0,00** | **140.205.485,39** | **-140.205.485,39** |
| decentralizirana sredstva |  |  | *81.016.152,16* |
| nenamjenska sredstva |  |  | *50.059.672,16* |
| eu fondovi za projekte |  |  | *3.962.896,64* |
| namjenska sredstva |  |  | *5.166.764,43* |

PRIHODI ISTARSKE ŽUPANIJE

|  |  |  |  |  |
| --- | --- | --- | --- | --- |
| RAČUN | OPIS | PLAN | RAZLIKA | NOVI PLAN |
| 6 | PRIHODI POSLOVANJA | 427.555.632,37 | - 43.896.585,41 | 383.659.046,96 |
| **61** | **PRIHODI OD POREZA** | **152.520.000,00** | **41.080.000,00** | **193.600.000,00** |
| 611 | POREZ I PRIREZ NA DOHODAK | 134.200.000,00 | 38.800.000,00 | 173.000.000,00 |
| 613 | POREZI NA IMOVINU | 900.000,00 | 750.000,00 | 1.650.000,00 |
| 614 | POREZI NA ROBU I USLUGE | 17.420.000,00 | 1.530.000,00 | 18.950.000,00 |
| **63** | **POMOĆI IZ INOZEM. I OD SUBJEKATA UNUTAR OPĆEG PRORAČUNA** | **237.671.034,38** | **- 70.487.659,01** | **167.183.375,37** |
| 632 | POMOĆI OD MEĐUNARODNIH ORGANIZ.TE INSTITUCIJA I TIJELA EU | 12.100.608,04 | - 5.691.360,54 | 6.409.247,50 |
| 633 | POMOĆI PRORAČUNU IZ DRUGIH PRORAČUNA | 52.760.836,23 | 858.799,43 | 53.619.635,66 |
| 634 | POMOĆI OD IZVANPRORAČUNSKIH KORISNIKA | 7.142.680,00 | 0,00 | 7.142.680,00 |
| 635 | POMOĆI IZRAVNANJA ZA DECENTRALIZIRANE FUNKCIJE | 62.591.192,01 | - 4.822.000,00 | 57.769.192,01 |
| 638 | POMOĆI IZ DRŽ.PRORAČUNA TEMELJEM PRIJENOSA EU SREDSTAVA | 103.029.718,10 | - 60.937.097,90 | 42.092.620,20 |
| 639 | PRIJENOSI IZMEĐU PRORAČUNSKIH KORISNIKA ISTOG PRORAČUNA | 46.000,00 | 104.000,00 | 150.000,00 |
| **64** | **PRIHODI OD IMOVINE** | **18.007.117,20** | **- 685.689,38** | **17.321.427,82** |
| 641 | PRIHODI OD FINANCIJSKE IMOVINE | 3.600.000,00 | - 1.417.669,38 | 2.182.330,62 |
| 642 | PRIHODI OD NEFINANCIJSKE IMOVINE | 12.609.117,20 | 731.980,00 | 13.341.097,20 |
| 643 | PRIHODI OD KAMATA NA DANE ZAJMOVE | 1.798.000,00 | 0,00 | 1.798.000,00 |
| **65** | **PRIH.OD UPRAVN.I ADMIN.PRISTOJBI I PR.PO POSEB.PROPIS.I NAKN** | **4.262.946,42** | **- 306.000,00** | **3.956.946,42** |
| 651 | UPRAVNE I ADMINISTRATIVNE PRISTOJBE | 4.238.946,42 | - 306.000,00 | 3.932.946,42 |
| 652 | PRIHODI PO POSEBNIM PROPISIMA | 24.000,00 | 0,00 | 24.000,00 |
| **66** | **PRIHODI OD PRODAJE PROIZV.I ROBE TE PRUŽ.USL.I PRIH.OD DONAC** | **13.631.463,69** | **- 12.549.930,19** | **1.081.533,50** |
| 661 | PRIHODI OD PRODAJE PROIZVODA I ROBE TE PRUŽENIH USLUGA | 630.000,00 | 200.000,00 | 830.000,00 |
| 663 | DONACIJE OD PRAVNIH I FIZIČKIH OSOBA IZVAN OPĆEG PRORAČUNA | 13.001.463,69 | - 12.749.930,19 | 251.533,50 |
| **68** | **KAZNE, UPRAVNE MJERE I OSTALI PRIHODI** | **1.463.070,68** | **- 947.306,83** | **515.763,85** |
| 683 | OSTALI PRIHODI | 1.463.070,68 | - 947.306,83 | 515.763,85 |
| 7 | PRIHODI OD PRODAJE NEFINANCIJSKE IMOVINE | 434.000,00 | 0,00 | 434.000,00 |
| **71** | **PRIHODI OD PRODAJE NEPROIZVEDENE DUGOTRAJNE IMOVINE** | **434.000,00** | **0,00** | **434.000,00** |
| 711 | PRIHODI OD PRODAJE MATERIJALNE IMOVINE-PRIRODNIH BOGATSTAVA | 434.000,00 | 0,00 | 434.000,00 |
| **SVEUKUPNO** | | **427.989.632,37** | **- 43.896.585,41** | **384.093.046,96** |

Porez na dohodak je povećan za 38,8 mil.kn, od čega je za financiranje decentraliziranih korisnika 4,8 mil.kn, te je nenamjenski dio poreza povećan za 34 mil.kn. Porez na dohodak naplaćuje se više u odnosu na prethodnu godinu, što je posljedica dobre turističke sezone, povećanje plaća uslijed inflacije i oporavku gospodarstva nakon epidemije korona virusa.

|  |  |  |  |
| --- | --- | --- | --- |
| VRSTA POREZA | Proračun 2022 | Razlika | Novi plan |
| Porez i prirez na dohodak - nenamjenski dio | 110.700.000,00 | 33.978.000,00 | 144.678.000,00 |
| Porez i prirez na dohodak - decentralizacija | 23.500.000,00 | 4.822.000,00 | 28.322.000,00 |
| Ukupno: | 134.200.000,00 | 38.800.000,00 | 173.000.000,00 |

Povećana je naplata i svih vlastitih poreznih prihoda u ukupnom iznosu od 2.280.000,00 kn, te sada iznose 20,6 mil.kn. Sveukupno porezni prihodi iznose 193,6 mil.kn

|  |  |  |  |
| --- | --- | --- | --- |
| VRSTA POREZA | Proračun 2022 | Razlika | Novi plan |
| Porez na nasljedstva i darove | 900.000,00 | 750.000,00 | 1.650.000,00 |
| Porez na CMV | 16.000.000,00 | 1.100.000,00 | 17.100.000,00 |
| Porez na plovila | 1.350.000,00 | 350.000,00 | 1.700.000,00 |
| Porez na automate na zabavne igre | 70.000,00 | 80.000,00 | 150.000,00 |
| Ukupno vlastitih porezi | 18.320.000,00 | 2.280.000,00 | 20.600.000,00 |

Smanjenje prihoda od pomoći iz proračuna se u najvećem dijelu odnosi na umanjenje planiranih uplata za EU projekte Firespil, KLIK – ERDF te za program ulaganja u škole iz EU sredstava čija se realizacija očekuje u sljedećoj godini.

Radi dobre naplate poreza na dohodak, smanjene su pomoći izravnanja za decentralizirane funkcije koja uplaćuje državni proračun.

Prihodi od imovine umanjeni su radi naplate kamata na oročena sredstva Plinare, čija se realizacija očekuje u sljedećoj godini. Sukladno naplati koncesija povećana su planska sredstva za koncesije na pomorsko dobro i naknade za uporabu pomorskog dobra, sveukupno u iznosu od 1.985.980,00 kn i naknade za otkup količine neenergetskih minerala za 350.000,00 kn, dok su smanjene koncesije za turističko zemljište u iznosu od 985.000,00 kn, te naknade za legalizaciju 650.000,00 kn. Županijske upravne pristojbe te državni biljezi smanjeni su za 306.000,00 kn, dok su naknade za matični ured povećane za 350.000,00 kn

Ne planiraju se i sredstva od Kaštijuna za dug po neuplaćenim obvezama sufinanciranja otplate kredita, nego se ta potraživanja planiraju u slijedećoj godini.

Zaduživanje za izgradnju Doma za starije osobe A.Štiglić Pula, te za kapitalna ulaganja u škole ne planiraju se u 2022. g. već se zaduživanje planira u sljedećoj godini.

PRIHODI PRORAČUNSKIH KORISNIKA

|  |  |  |  |  |
| --- | --- | --- | --- | --- |
| RAČUN | OPIS | PLAN | RAZLIKA | NOVI PLAN |
| 6 | PRIHODI POSLOVANJA | 1.219.812.510,27 | 38.116.842,06 | 1.257.929.352,33 |
| **63** | **POMOĆI IZ INOZEM. I OD SUBJEKATA UNUTAR OPĆEG PRORAČUNA** | **464.977.324,77** | **45.868.694,31** | **510.846.019,08** |
| 634 | POMOĆI OD IZVANPRORAČUNSKIH KORISNIKA | 6.919.551,84 | 778.339,72 | 7.697.891,56 |
| 636 | POMOĆI PROR.KORISN.IZ PRORAČUNA KOJI IM NIJE NADLEŽAN | 421.390.740,36 | 52.995.158,53 | 474.385.898,89 |
| 638 | POMOĆI IZ DRŽ.PRORAČUNA TEMELJEM PRIJENOSA EU SREDSTAVA | 36.596.232,57 | - 7.840.866,08 | 28.755.366,49 |
| 639 | PRIJENOSI IZMEĐU PRORAČUNSKIH KORISNIKA ISTOG PRORAČUNA | 70.800,00 | - 63.937,86 | 6.862,14 |
| **64** | **PRIHODI OD IMOVINE** | **167.647,00** | **- 6.647,00** | **161.000,00** |
| 641 | PRIHODI OD FINANCIJSKE IMOVINE | 167.647,00 | - 6.647,00 | 161.000,00 |
| **65** | **PRIH.OD UPRAVN.I ADMIN.PRISTOJBI I PR.PO POSEB.PROPIS.I NAKN** | **79.257.827,68** | **4.086.983,34** | **83.344.811,02** |
| 652 | PRIHODI PO POSEBNIM PROPISIMA | 79.257.827,68 | 4.086.983,34 | 83.344.811,02 |
| **66** | **PRIHODI OD PRODAJE PROIZV.I ROBE TE PRUŽ.USL.I PRIH.OD DONAC** | **105.122.266,89** | **- 17.073.045,92** | **88.049.220,97** |
| 661 | PRIHODI OD PRODAJE PROIZVODA I ROBE TE PRUŽENIH USLUGA | 101.973.048,32 | - 17.942.317,50 | 84.030.730,82 |
| 663 | DONACIJE OD PRAVNIH I FIZIČKIH OSOBA IZVAN OPĆEG PRORAČUNA | 3.149.218,57 | 869.271,58 | 4.018.490,15 |
| **67** | **PRIHODI IZ NADLEŽ.PRORAČUNA I OD HZZO-a TEMELJ.UGOVOR.OBVEZA** | **563.427.443,93** | **- 4.694.977,67** | **558.732.466,26** |
| 673 | PRIHODI OD HZZO-A NA TEMELJU UGOVORNIH OBVEZA | 563.427.443,93 | - 4.694.977,67 | 558.732.466,26 |
| **68** | **KAZNE, UPRAVNE MJERE I OSTALI PRIHODI** | **6.860.000,00** | **9.935.835,00** | **16.795.835,00** |
| 683 | OSTALI PRIHODI | 6.860.000,00 | 9.935.835,00 | 16.795.835,00 |
| 7 | PRIHODI OD PRODAJE NEFINANCIJSKE IMOVINE | 277.163,10 | - 12.487,35 | 264.675,75 |
| **72** | **PRIHODI OD PRODAJE PROIZVEDENE DUGOTRAJNE IMOVINE** | **277.163,10** | **- 12.487,35** | **264.675,75** |
| 721 | PRIHODI OD PRODAJE GRAĐEVINSKIH OBJEKATA | 187.143,10 | - 22.467,35 | 164.675,75 |
| 723 | PRIHODI OD PRODAJE PRIJEVOZNIH SREDSTAVA | 90.020,00 | 9.980,00 | 100.000,00 |
|  | **SVEUKUPNO** | **1.220.089.673,37** | **38.104.354,71** | **1.258.194.028,08** |

Proračunski korisnici usklađuju vlastite i namjenske prihode prema stvarnim mogućnostima naplate, te prihode za financiranje redovne djelatnosti od Državnog proračuna za povećanja plaća kod škola i od HZZO za zdravstvene ustanove.

**OBRAZLOŽENJA**

U nastavku se daju obrazloženja po pojedinim projektima, aktivnostima, programima za koja se dodatno osiguravaju sredstva ovim izmjenama i dopunama proračuna.

**Stjecanje nekretnine samostojeće zgrade „Speleo kuća ZEC“**

Istarska županija je nizom EU sufinanciranih projekata, počevši od 2011. godine pa nadalje, izvršila značajna ulaganja u prvotno derutnu i ruševnu zgradu stare škole u mjestu Vodice u općini Lanišće. Do današnjeg dana Istarska županija kontinuirano je na području Ćićarije djelovala osmišljavanjem i provedbom ukupno tri EU projekta u domeni zaštite prirode i okoliša kojima je uvijek dodatno ulagala u predmetnu nekretninu s namjerom da istu pretvori u Znanstveno edukacijski centar „Speleo kuća” namijenjen promociji prirodnih i kulturnih vrijednosti tog područja Istarske županije, što ona trenutno i jest.

Istarska županija korisnik je prava plodouživanja na objektu u vlasništvu 1/1 Općine Lanišće, kojim je osigurano korištenje objektom u svrhu zaštite i promocije prirodnih vrijednosti Ćićarije kroz aktivnosti Znanstveno edukativnog centra u narednom razdoblju od 21 godinu i 3 mjeseca, počevši od 13. travnja 2021. godine.

Stjecanjem nekretnine Istarska županija stječe potrebne prednosti za daljnje razvojne planove sa objektom, a to su:

* izrada Idejnog arhitektonskog projekta planiranog građevinskog uređenja preostalog, trenutno neuređenog dijela objekta.
* provođenje znanstvenih i edukativnih programa, te korištenje objekta za aktivnosti i usluge u skladu sa utvrđenom namjenom objekta – zaštitom i promocijom prirodnih vrijednosti Ćićarije
* pomoć u gospodarskom razvoju jednog od najslabije razvijenih područja Istarske županije sa velikim potencijalom u njegovim prirodnim vrijednostima i krajobraznim ljepotama

**Saniranje posljedica uvođenja redukcije korištenja pitke vode**

Radi izrazito nepovoljnih hidroloških prilika i nedovoljne izdašnosti izvorišta voda koja su u sustavu vodoopskrbe, te sa ciljem održivosti i stabilnosti vodoopskrbnog sustava Zaključkom Župana Istarske županije od 15. srpnja 2022. godine (Klasa: 325-07/22-01/01. Urbr. 2163-01/3-22-02) uvedena je mjera redukcije korištenja pitke vode I. stupnja za vodoopskrbno područje Istarske županije koja je stupila na snagu 18. srpnja 2022. godine.

Ista je opozvana Zaključkom o opozivu mjere redukcije korištenja pitke vode I. stupnja za vodoopskrbno područje Istarske županije 29. kolovoza 2022. godine (Klasa: 325-07/22-01/01. Urbr. 2163-01/11-22-08).

Slijedom navedenog je mikro subjektima malog gospodarstva (autopraonice), za saniranje posljedica uvođenja redukcije korištenja pitke vode nastalih od 18. srpnja do 29. kolovoza 2022. godine, u proračunu Istarske županije potrebno osigurati financijska sredstva.

**Stipendije za učenike srednje medicinske škole**

Korisnici: punoljetni učenici srednje medicinske škole – 18 učenika

Visina stipendije: 900,00 kn po učeniku/mj (4 mjeseca)

Opis:

Dodjela stipendija punoljetnim učenicima IV/V razreda srednje medicinske škole s ciljem zadržavanja medicinskog kadra u zdravstvenim ustanovama kojima je osnivač Istarska županija.

Natječaj za stipendije provodit će zdravstvene ustanove koje su iskazale potrebu, a temeljem zajednički usuglašenih kriterija. Sredstva za stipendije osiguravaju se u Proračunu Istarske županije, na pozicijama zdravstvenih ustanova, izvor: nenamjenska sredstva Istarske županije.

Ugovaranje stipendija planira se u prosincu 2022. godine za razdoblje 01.09. – 31.12.2022. godine. Sredstva za realizaciju (izvor: nenamjenska sredstva Istarske županije) u ukupnoj visini od 64.800,00 kn.

Planirani raspored stipendija po zdravstvenim ustanovama u 2022. godini:

Opća bolnica Pula (10 učenika) 36.000,00 kn

Istarski domovi zdravlja (5 učenika) 18.000,00 kn

Specijalna bolnica Rovinj (3 učenika) 10.800,00 kn

**Domovi za starije osobe – osnovna djelatnost**

Korisnici:

Dom za starije osobe Novigrad (300.000,00 kn)

Dom za starije osobe Alfredo Štiglić Pula (100.000,00 kn)

Sukladno zahtjevima proračunskih korisnika Doma za starije osobe u Novigradu i Doma za starije osobe A.Štiglić u Puli osiguravaju se dodatna financijska sredstva radi osiguravanja ravnoteže poslovanja/likvidnosti odnosno podmirivanja obveza prema radnicima i dobavljačima.

Manjak sredstava u odnosu na plan nastao je prioritetno zbog:

* povećanja cijena energenata i prehrane (npr. račun za istu količinu lož ulja za Dom u Novigradu u veljači 2021. je iznosio 53.800,00 kn, u veljači 2022. 90.100,00 kn, a u srpnju 2022. 136.000,00 kn)
* manje realiziranih vlastitih prihoda (zbog protuepidemijskih mjera ustanove su imale sporije popunjavanje smještajnih kapaciteta i/ili prazna mjesta dok su korisnici npr. bili u bolnici te ograničenje broja korisnika u boravcima)

**Materijalni rashodi po stvarnom trošku osnovnih i srednjih škola – iznad standarda**

Zbog nedostatnih decentraliziranih sredstava planirana su sredstva iznad standarda kojim su povećana sredstva za energente, putne troškove i zdravstvene preglede zaposlenika u osnovnim i srednjim školama. Razlog tomu je poskupljenja cijena struje, lož ulja i plina te potpisivanje novog kolektivnog ugovora za škole u kojem je predviđena nova cijena po km za putne troškove po zaposleniku.

**Pomoćnici u nastavi**

Sukladno zahtjevima osnovnih i srednjih škola smanjena su sredstava na pomoćnicima u nastavi za učenike s teškoćama za šk.godinu 2021./2022. financirano je 3 pomoćnika u nastavi, a u šk. godini 2022./2023. financira se 6 pomoćnika u nastavi. Budući da se projektom Istarske županije „ Mozaik 5“ osigurava sufinanciranje pomoćnika u nastavi za šk. godinu 2022./2023. iz Europskog socijalnog fonda za 104 učenika, smanjena su planirana sredstva na aktivnostima pomoćnika u nastavi.

**Projekt MOZAIK 5**

Projektom MOZAIK 5 daje se snažna podrška integraciji djece s teškoćama u razvoju u redovne osnovnoškolske i srednjoškolske ustanove u Istarskoj županiji osiguravanjem pomoćnika u nastavi/ stručno komunikacijskih posrednika koji će im pružiti neposrednu potporu tijekom odgojno- obrazovnog procesa u školskoj godini 2022./23.

Ciljana skupina projekta je 104 učenika osnovnih i srednjih škola kojima je osnivač Istarska županija. Projektom se stvaraju preduvjeti za inkluzivno obrazovanje, poboljšanje obrazovnih postignuća i uspješnu socijalizaciju učenika s teškoćama u razvoju. Razdoblje provedbe Projekta započinje 17. kolovoza 2022. i traje do 17. kolovoza 2023., tj za školsku godinu 2022./23. Pokazatelji na temelju kojih su utvrđena potrebna sredstva se odnose na broj učenika s teškoćama kojima je osigurana stručna podrška pomoćnika u nastavi/ stručnog komunikacijskog posrednika tj. trošak rada za 104 pomoćnika u nastavi/ stručnog komunikacijskog posrednik te ostali troškovi koji se odnose na provedbu prihvatljivih aktivnosti koje su neposredno vezane uz rad PUN/SKP.

**Fotonaponske elektrane kod OŠ i SŠ**

Grad Buzet je pripremio projektne prijedloge za prijavu OŠ „Vazmoslav Gržalja“ Buzet i SŠ Buzet na natječaj Fonda za zaštitu okoliša i energetsku učinkovitost za sufinanciranje izgradnje fotonaponskih elektrana (FNE) na krovovima. Fond je za obje škole donio odluku o sufinanciranju, te su obje škole sklopile ugovore o sufinanciranju sa Fondom u 8. odnosno 9. mjesecu. U tom smislu odobreni su prihvatljivi troškovi za Osnovnu školu „Vazmoslav Gržalja“ Buzet u iznosu od 670.873,75 kn, te za Srednju školu Buzet u iznosu od 289.931,25 kn, od čega Fond sufinancira 40%, dok škole moraju osigurati preostalih 60% sredstava, s tim da Fond vrši isplatu tek po završetku svih aktivnosti u okviru projekta.

**Ulaganja u TOŠ Novigrad**

Predlaže se planiranje nove aktivnosti u skladu sa Sporazumom o sufinanciranju izgradnje i opremanja školske zgrade TOŠ Novigrad, kojeg su Istarska županija, Grad Novigrad i Talijanska unija sklopili 25. kolovoza 2022. godine. Procijenjena vrijednost investicije iznosi 20.000.000,00 kn, od čega se Grad Novigrad obvezuje osigurati 1.000.000,00 kn, Talijanska unija se obvezuje osigurati 1.400.000,00 €, dok se Istarska županija obvezuje osigurati ostatak iznosa do ukupne vrijednosti projekta.

**Opremanje knjižnica u OŠ i SŠ**

Temeljem Odluke Župana, te nakon održanog prijema za najbolje odgojno – obrazovne djelatnike u RH, planirana su sredstva za nabavu knjiga u šk. knjižnicama za OŠ i SŠ. U prijedlogu proračuna IŽ je planirano ukupno 205.000,00 kn za opremanje knjižnica za OŠ i SŠ sukladno zahtjevu Županijskog stručnog vijeća školskih knjižničara Istarske županije.

**Investicijsko održavanje OŠ –iznad standarda**

Kod investicijskog održavanja OŠ dodatno su planirani radovi održavanja podova u OŠ Buzet u matičnoj zgradi.

Kod investicijskog održavanje SŠ dodatno su planirani radovi sanacije ulaznog pročelja zgrade Učeničkog doma Pula, uređenje sanitarnog čvora u Strukovnoj školi Pula, sanacija ulaznog stopa u Gospodarskoj školi Buje te zamjena dijela otvora i ograđivanje zgrade Turističko ugostiteljske škole Antona Štifanića Poreč.

**Projekt KLIK- ERDF**

Nastavlja se upravljanje projektom i koordinacija projektnih aktivnosti, te izvještavanje o postignutim ciljevima i rezultatima. Predlaže se povećanje sredstava radi financiranja radova i usluga rekonstrukcije i dogradnje Centra za Kompetentno cjeloživotno razvijanje Inovativnih znanja i vještina u sektoru ugostiteljstva i turizma Pula – KLIK Pula. Naime, provedeni su postupci nabave i ugovoreno izvođenje radova te usluga stručnog nadzora, projektantskog nadzora i voditelja projekta u ukupnom iznosu od 50.867.717,13 kn. Gradilište je otvoreno sredinom listopada 2022. godine, te se radovi izvode ugovorenom dinamikom.

**Poticanje obnovljivih izvora u Istarskoj županiji i Projekt „Dobra energija“**

Sredstva planirana u proračunu Istarske županija za 2022. godinu za aktivnost A320401 – „Poticanje obnovljivih izvora energije“ u visini 2.350.000,00 kn preraspoređuju se na način da se 2.000.000,00 kn predviđena za sufinanciranje provedbe projekta „Dobra energija“ – solarna energija za energetsku tranziciju“ od strane IRENA-e d.o.o. preraspoređuju na novootvorenu aktivnost A320406 – „Projekt Dobra energija“ budući da će projekt provoditi Istarska županija u svojstvu vodećeg partnera.  Za provedbu projekta osigurava se 986.723,11 kn nenamjenskih sredstava i 2.670.047.01 kn namjenskih sredstava. Od ukupno predviđenih namjenskih sredstava, iznos od 1.405.000,00 kn odnosi se na iznos predfinanciranja koji će biti prenijet projektnim partnerima nakon uplate sredstava od strane Ministarstva regionalnog razvoja i fondova EU za navedenu svrhu. Projekt je sufinanciran od strane EGP financijskog mehanizma za razdoblje od 2014. do 2021. g. u okviru provedbe programa „Energija i klimatske promjene“ u visini 85% ukupnog iznosa projekta, a počeo je s provedbom u lipnju 2022. godine. Cilj projekta je povećanje proizvodnje energije iz obnovljivih izvora. Glavna aktivnost projekta je postavljanje solarnih elektrana na krovove zgrada Osnovne škole Vodnjan, Industrijsko obrtničke škole Pula, sportske dvorane Škole za turizam, ugostiteljstvo i trgovinu Pula i Talijanske srednje škole Dante Alighieri.